《复刘古狂》
明代·薛侃

诸子明大意，圣门贵日新。后儒事佔毕，考释徒伤神。

至道元非穷，闻识良有垠。所以君子学，战战还兢兢。

捕猫精内守，抱鸡神外冥。本植枝繁硕，源深流自澄。

愧我仳离久，日暮还家庭。拈此端的语，殷勤寄高明。

作者简介：（?—1545）广东揭阳人，字尚谦，号中离。薛俊弟。正德十二年进士。乞归养，师事王守仁。世宗即位，授行人，进司正。十年，上疏请定皇储，触帝所讳，斥为民。讲学自娱卒。有《研几录》、《图书质疑》、《中离集》。